கேள்வி: பிரேமா கரந்த் - ஆரம்ப கால வாழ்க்கை பற்றி விளக்கவும்.
பதில்: பிரேமா கரந்த் 1936 இல் கருநாடகம் மாநிலத்தின் சீமக்கா மாவட்டம் பத்ராவதியில் ஒரு ஏழைக் குடும்பத்தில் பிறந்தார். இவர் தனது தந்தையான தேவோஜி ராவை தனது இளம் வயதிலேலே இழந்தார். இவரின் தாயார் கமலாம்மாவுக்கும் காசநோய் இருப்பது கண்டறியப்பட்டது. இவர், அவரைத் தொடக்கூட அனுமதிக்கப்படவில்லை. பிரேமா தனது ஆரம்ப வாழ்க்கையை கோலார் மாவட்டம் உள்ள சிட்லகட்டாவில் கழித்தார். மேலும் தனது தாயார் இறந்த பிறகு, இவர் தனது தாத்தா பாட்டிகளால் வளர்க்கப்பட்டார். பள்ளிப்படிப்பை முடித்ததும், புனித தெரசா பள்ளியில் ஆசிரியராக சேர பெங்களூருக்கு வந்தார். இவர் தட்டச்சு கற்றுக் கொண்டார். மேலும், ஆரம்ப பள்ளிகளில் கற்பிக்கத் தொடங்கினார். பிரேமா தான் பணிபுரிந்த பள்ளிகளில் சிறிய நேர மேடை நாடகங்களையும் நடத்தத் தொடங்கினார். தான் திருமணம் செய்து கொள்ளக்கூடாது என்பதில் உறுதியாக இருந்தார். ஆனால் பி. வி. கராந்த் ஒரு நண்பரின் வீட்டில் சந்தித்தபோது மனம் மாறினார். 1958 ஆம் ஆண்டில், இவர்கள் ஆரிய சமாஜம் சடங்குகளின் கீழ் திருமணம் செய்துகொண்டு வாரணாசி குடிபெயர்ந்தனர். அங்கு பிரேமா தனது கல்வியைத் தொடர பனாரசு இந்து பல்கலைக்கழகம் சேர்ந்தார். பி.வி.கராந்த் பின்னர் தேசிய நாடகப் பள்ளியில் சேர தில்லி சென்றார். பிரேமா அவருடன் சென்று அரவிந்தோ ஆசிரமத்தில் ஆசிரியராக சேர்ந்தார். கல்வியில் நாடகத்தை பரிசோதிக்கத் தொடங்கிய இவர், நாடகங்களைப் பயன்படுத்தி வரலாறு, கணிதம் போன்ற பாடங்களைக் கூட கற்பிக்கத் தொடங்கினார். தனது கணவரின் தூண்டுதலின் பேரில், இவரும் தேசிய நாடகப் பள்ளியில் சேர்ந்தார். அங்கு இவர் நாடகங்களைப் பயின்றார். மேலும், அதில் பட்டப்படிப்பையும் முடித்தார். பட்டம் பெற்ற பிறகு, இவர் தேசிய நாடகப் பள்ளியுடன் இரண்டு ஆண்டுகள் பணியாற்றினார்..